Kopeerin siis siia konkreetsed juhised veelkord  Seebi valmistamine  Sa vajad  - valmisseebi massi  - Pulbrilisi lisandeid 0,5-1 % seebi kaalust  - Rasvu ja vahasid 1-3% seebi kaalust  - Värvainet vastavalt soovile  - Aroomiõli  - Kaunistusi ja lisandeid  - Veidi oliiviõli või muud niisutavat õli  - Lusikat või pulka segamiseks  - Kaalu ja mõõdulusikat  - Kuumakindlat nõud sulatamiseks  - Segamisnõud  - Seebivormi  1. Vali välja ja mõõda valmis sobivad seebi lisandid.  2. Tükelda seep väiksemateks ühtlasteks tükkideks. Mida väiksemad on tükid, seda kiiremini  mass sulab.  3. Sega  pulbrilised lisandid õliga pastaks. Vedela värvi ja aroomi võid lisada ka hiljem.  4. Sulata seep  a. mikrolaineahjus 400-600 w juures.  b. Pliidil kuumaveevannis.  c. Ahjus 100 kraadi juures.  Jälgi, et seep keema ei läheks - muidu tekivad seebi sisse õhumullid. Sega massi aeg ajalt ja  lõpeta kuumutamine kui massis ujuvad veel mõned üksikud väikesed tükid, need sulavad  jääkkuumuses. Seep sulab umbes 70 kraadi juures.  5. Vala seep segamisnõusse lisandite peale ning sega  ühtlase massi saamiseni. Soovi korral  lisa veel värvainet või aroomiõli. Nipp! Võid sulatada korraga suurema koguse seepi ning  valmistada erinevate lisanditega segamisnõud.  6. Kaunistused võid kas ennem vormi lisada või pärast sisse panna.  7. Vala seep vormi ja lase tahkuda. Vajadusel kasuta hambaorki kaunistuste paigale  nihutamiseks.